《题洪钧朋山水卷》
明代·刘璟

澄波不惊老蛟蛰，露白江空雁飞急。远山郁郁堆翠螺，林间蔀飞幽情多。

扁舟一叶来渔蓑，王孙不归奈尔何。晴窗披图意无限，挥毫重赋沧浪歌。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。